L’Esplai Els Sitges comença el curs 2019/2020 amb l’inici de les matrícules
2025-07-24

Des de l’equip de l’Esplai Els Sitges, coordinat des de la Casa de Cultura, ja ho tenen tot preparat per a l’inici del curs 2019/20. Un curs que començarà dissabte que ve 19 d’octubre en la pròpia Casa de Cultura, de 17.30 a 19.30 hores, i per al qual s’obriran les matrícules el dimecres 16 octubre a partir de les 9.00 hores. Com sempre, les matrícules es podran fer on line a través de la Seu Electrònica de la Casa de Cultura, allotjada en la web municipal, www.burjassot.org, o bé de manera presencial, en el Servei de INFO de la Casa de Cultura, sol·licitant cita prèvia.

El preu del curs és de 70€, amb descomptes per a família nombrosa i família nombrosa especial i, a més, els grups de Jade, nascuts entre 205-2003 i Magnetita, nascuts entre 2002-1999, són gratuïts. Completen l’oferta els grups Lapislázuli, per a nascuts entre 2015-2013, Ónix, per a nascuts entre 2012-2010 i Kryptonita, per a nascuts entre 2009-2006.

L’Esplai Les Sitges és un centre on es fomenta l’educació en valors, a través de l’animació sociocultural destinada a cobrir el temps lliure dels xiquets i joves de Burjassot, amb una proposta educativa i pedagògica a través del joc. La llibertat, la igualtat, la creativitat, la felicitat, la utopia, la solidaritat, la iniciativa, la sostenibilitat i el pluralisme són valors que persegueix L’Esplai Les Sitges. També és un centre de voluntariat creat per la Casa de Cultura per a la creació de productes culturals d’oci destinats a la infància.

L’Esplai desenvolupa activitats culturals, d’expressió artística, jocs i dinàmiques de grup, activitats esportives i a l’aire lliure i mediambientals, acampades i campaments.

Els xiquets que es matriculen hauran d’aportar una fotocòpia de la targeta SIP, així com l’autorització correctament emplenada.